અબ્દુલ્લા આઝમને ગ્લોબલ જિહાદનો પિતા ગણવામાં આવે છે. સઈદે તેની સાથે મળીને મરકઝ દાવા વલ ઈરશાદ નામનું સંગઠન બનાવ્યું. પાકિસ્તાન પાછા આવીને તે રશિયામાં મુઝાહિદ્દીનોને ટેકો આપવા તે મેદાનમાં ઉતર્યો ને પોતાની શૈક્ષણિક સંસ્થામાંથી છોકરાઓને મોકલવા માંડ્યો. લાદેન જેવા લોકો તેમના હાથમાં બંદૂકો પકડાવતા ને એ રીતે સઈદ આતંકવાદ સાથે સીધી રીતે જોડાયો. સઈદ થોકબંધ પ્રમાણમાં છોકરાને મોકલતો તેથી આઈએસઆઈને તેનામાં રસ પડી ગયો ને તેમની સહાયથી ૧૯૯૦માં સઈદે લશ્કરે તઈબા રચ્યું. સઈદના સંગઠને એ પછી ભારતમાં શું શું કર્યું તે કહેવાની જર નથી પણ સાથે સાથે તેણે બીજા દેશોના આતંકવાદીઓ સાથે પણ ગાઢ સંપર્કો કર્યા. આજે સઈદના છેડા મુસ્લિમ રાષ્ટ્રોના બીજા કટ્ટરવાદીઓને પણ અડકેલા છે ને તેના કારણે તેને કશું પણ કરવા જાય તો એ આતંકવાદીઓ પાકિસ્તાનની ઔખાત બગાડી નાંખે. તેના કારણે પાકિસ્તાનમાં કોઈની તાકાત નથી કે એ સઈદને હાથ લગાડી શકે.